Брянск

Брянск (Орос: Брянск) — Оросын Холбооны Улсын Брянск мужийн засаг захиргааны төв. Брянск хот улсынхаа нийслэлээс баруун урд зүгт ойролцоогоор 380 км-ийн зайтай. Десна голын эрэгт оршдог. 2021 оны хүн амын тооллогоор 379,152 хүн амтай. Түүх Брянскийг 985 онд Киевийн гүн I Владимир Десна голын баруун хөвөөнд дайснаас сэргийлэх харуулын цэг байгуулснаар бий болсон ба 1146 оны цаг түүхийн бичигт анх дурдагджээ. Угтаа „Дебрянск“ хэмээх нэртэй бөгөөд энэ нь дебрь буюу монголоор өтгөн/шигүү ой гэсэн утгатай аж. 13-р зуунд бие даасан хот байгаад Брянскийн Гүнт Улсын хамба лам ба гүнгийн төв байв. 1239 онд Монголчууд Чернигов, Новгород-Северский болон Черниговын Гүнт Улсын бусад хотуудыг дайлаар мордон сүйрүүлсний дараа гүнт улсын захиргаа Брянскад шилжив. Гэвч удалгүй Алтан Ордны довтолгоонд өртөн энэхүү гүнт улсыг мөхөөв. 1356 оноос эхлэн Брянск хот Литвын Их Гүнт Улсын мэдэлд шилжсэн. 1503 онд Хаант Орост очжээ. Хүн амын өсөлт Зүүлт: Хүн амын тооллогын мэдээ Зураг Уур амьсгал Цахим холбоос Хотын захиргааны албан ёсны цахим хуудас Зүүлтийн тайлбар